การเตรียมใจหรือปรับใจให้พร้อมในการกลับมาทำงานตามปกติ หลังวิกฤติโควิด-19 เริ่มคลี่คลายลง มีอะไรบ้าง
การเตรียมใจหรือปรับใจให้พร้อมในการกลับมาทำงานตามปกติ หลังวิกฤติโควิด-19 เริ่มคลี่คลายลง มีวิธีดังนี้


1. ตั้งสติ เพราะการมีสติสามารถช่วยให้มีวิธีตอบสนองกับสถานการณ์ต่างๆ ได้ดีมากขึ้น

2. ไม่ว่าอะไรจะเกิดขึ้น แค่ทำมันให้ดีที่สุดก็พอ ทำในสิ่งที่ทำได้ เพราะไม่สามารถควบคุมทุกสิ่งทุกอย่างในชีวิตได้ แต่สามารถควบคุมวิธีการตอบสนองหรือวิธีการรับมือกับสิ่งต่างๆ ได้

3. วันนี้คือทางเลือกที่ดีที่สุด เพราะอดีตผ่านมาแล้ว อนาคตยังมาไม่ถึง การไปวนเวียนคิดถึงสิ่งเหล่านั้นมากไปมีแต่เสียเวลาและกังวลมากขึ้น เพียงแค่ใส่ใจอยู่กับสิ่งที่ต้องทำในปัจจุบันก็เพียงพอแล้ว

4. ทุกอย่างบนโลกไม่มีอะไรแน่นอน แม้ว่าในสถานการณ์ที่ไม่สามารถควบคุมได้ แต่ก็ยังสามารถทำสิ่งต่างๆ ให้เดินหน้าต่อไปได้ ไม่ได้หมายความว่าจะทำอะไรไม่ได้เลย

5. รู้จักเรียนรู้ ยอมรับ และเข้าใจ ปล่อยอะไรก็ตามที่เคยผิดพลาดออกไป แล้วจับความถูกต้องเอาไว้ ไม่ว่าจะเป็นสถานการณ์ที่เปลี่ยนแปลงไปหรือปัญหาอะไรก็ตาม จะสามารถเดินหน้าต่อไปได้

เพียงเท่านี้ ก็น่าจะช่วยให้ผู้ใหญ่หลายๆ คนที่เพิ่งเปิดเทอมใหม่ปรับทั้งตัว ปรับทั้งใจ ทำงานได้ง่ายขึ้นและเต็มประสิทธิภาพได้เหมือนเดิม
จิตเวชศาสตร์ (จิตเวชศาสตร์) - Psychiatry